Hirvensalo-Kakskerta

Hirvensalo-Kakskerta on Turun kaupungin 2. suuralue. Siihen kuuluvat Hirvensalon, Satavan ja Kakskerran saaret sekä lisäksi joitain pienempiä saaria.

Suuralueen asukasluku on 10 411 (2014). Se on kuitenkin samaan aikaan myös Turun nopeimmin kasvava suuralue, sen väestö kasvaa vuosittain 1,45 %. Se on myös Turun nuorin suuralue, noin 25 % sen väestöstä on alle 15-vuotiaita, yli 65-vuotiaita on vain noin 8 %. Alueen väestöstä äidinkielenään suomea puhuu 91 %, ruotsia 6 % ja muita 3 % väestöstä.

Alueen kylät ovat peräisin entisen Kakskerran kunnan ajoilta: Artukka, Hännälä, Höyttinen, Kaivonen, Myllykylä, Naula, Ollila ja Penilä. Nykyisin kylien nimien sijasta käytetään yleisemmin kaupunginosien nimiä.

Kaupunginosat 

Suuralue muodostuu 16 kaupunginosasta, joista kaikki paitsi Kakskerta ja Satava ovat Hirvensalon saarella.

Katso myös 
Turun kaupunginosat
Turun suuralueet

Lähteet

 Turun suuralueet